ભિલોડા તાલુકાના ભટેળા ગામે કુહાડી તેમજ લાકડીથી હુમલો કરી ખેડૂતને મોતને ઘાટ ઉતારવાના કિસ્સામાં કોર્ટે ચાર આરોપીઓને આજીવન કેદની સજા ફટકારી છે. આ અંગેની વિગત અનુસાર ફનાત રમેશભાઈની ભિલોડા તાલુકાના ભટેળા ગામની સીમમાં તળાવ પાસે આવેલી છે. આ જમીન ખેડવાના મામલે રમેશભાઈ ફનાતે રણછોડભાઈ સાંજાભાઈ ડામોર ઉ.વ.૪૦ (રહે.ભટેળા, તા.ભિલોડા)ને ઠપકો આપ્યો હતો. જેની અદાવત રાખી ૪ જુલાઈ ૨૦૧૬ના રોજ ૮ વાગ્યાના અરસામાં રણછોડભાઈ ડામોર, જીજ્ઞેશ ઉર્ફે બાવો સુરજીભાઈ ડામોર ઉ.વ.૨૬, રાજેશ ઉર્ફે સળુ લાલજી ડામોર ઉ.વ.૩૫ તેમજ મનજીભાઈ લાલજીભાઈ ડામોર ઉ.વ.૫૦ (તમામ રહે.ભટેળા, તા.ભિલોડા)એ કુહાડી તેમજ લાકડી સાથે ઉશ્કેરાઈ જઈ હિચકારો હુમલો કર્યો હતો.